Diari Oficial de la Generalitat Valenciana


Sumari del DOGV 6763, del 27-04-2012 (2012/3803)

RESOLUCIÓ de 21 de març de 2012, del Rectorat de la Universitat de València, per la qual es convoquen proves selectives d'accés al grup A, subgrup A2, pel torn lliure, sector administració especial, escala tècnica mitjana d'investigació, d'aquesta universitat (oferta d'ocupació pública UVEG: 2009).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3803


Data del document
:   21-04-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de març de 2012, del Rectorat de la Universitat de València, per la qual es convoquen proves selectives d'accés al grup A, subgrup A2, pel torn lliure, sector administració especial, escala tècnica mitjana d'investigació, d'aquesta universitat (oferta d'ocupació pública UVEG: 2009). [2012/3803]  
Aquest rectorat, fent ús de les competències que li atribueix l'article 20, en relació amb el 2.2 de la Llei Orgànica 6/2001, de 21 de desembre, d'Universitats, modificada per la Llei 4/2007 de 12 de abril, i d'acord amb el que estableix l'article 190 dels Estatuts de la Universitat de València, acorda:  
Convocar proves selectives d'accés al grup A, subgrup A2, pel torn lliure, sector d'administració especial, escala tècnica mitjana d'investigació de la Universitat de València, de conformitat amb les següents bases de la convocatòria.  
  
Primera. Normes generals  
1.1. Aquesta convocatòria té per objecte la selecció de personal per a cobrir 6 llocs vacants del grup A, subgrup A2, pel torn lliure, sector d'administració especial, escala tècnica mitjana d'investigació, mitjançant el sistema de concurs oposició. Els llocs vacants se subdivideixen en 1 per al perfil B1, 3 per al perfil B2 i 2 per al perfil B3. Les persones interessades hauran de triar en la sol·licitud el perfil al qual es presenten.  
1.2. Es convoca també, dins del torn lliure, un torn per a persones amb discapacitat. Per aquest torn es reserva una vacant per al perfil B3. Les persones interessades en aquest torn, hauran de triar aquest perfil en la sol·licitud. Si el lloc no s'ocupa per aquest torn s'acumularà en el torn general. Les persones aspirants només podran participar o en el torn per a persones amb discapacitat o en el torn general.  
1.3. D'acord amb el que estableix l'article 73 de la Llei orgànica 6/2001, de 21 de desembre, d'universitats, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa específica universitària recollida en la Llei Orgànica d'Universitats i en els Estatuts de la Universitat de València, així com en les normes que estableix aquesta convocatòria.  
1.4. El procés selectiu constituït pel concurs-oposició l'integraran les proves, les valoracions, les puntuacions i les matèries que figuren en l'annex I. El temari que ha de regir aquestes proves figura en l'annex II.   
1.5. L'adjudicació dels llocs a les persones aspirants que superen aquest procés selectiu s'efectuarà d'acord amb la puntuació obtinguda per aquestes en el concurs oposició.  
1.6. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Generalitat Valenciana (DOCV) i en el Butlletí Oficial de l'Estat (BOE). Aquesta última publicació és la que es prendrà com a referència a l'efecte del còmput de terminis per a la presentació de sol·licituds. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana (DOCV).  
  
Segona. Requisits de les persones aspirants  
2.1. Per a ser admeses en les proves selectives, les persones hauran de reunir els requisits següents:   
2.1.1. Tenir la nacionalitat espanyola o la d'algun dels altres estats membres de la Unió Europea, o nacional d'algun estat en el qual s'aplique la lliure circulació de treballadors en virtut de tractats internacionals establerts per la Unió Europea i ratificats per Espanya, en els termes en què aquesta es troba definida en el tractat constitutiu de la Unió Europea, d'acord amb el que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic i la Llei 10/2010, d'Ordenació i Gestió de la Funció Pública Valenciana.   
  
Aixi mateix, hi poden participar els familiars (cònjuges, ascendents o descendents) dels esmentats treballadors o treballadores que compleixen els requisits establerts en la Llei 17/1993, de 23 de desembre, modificada per la Llei 55/1999, de 29 de desembre i pel Reial Decret 800/1995, de 19 de maig.   
2.1.2. Haver fet 16 anys i no haver arribat a l'edat de jubilació.   
  
2.1.3. Posseir almenys el títol de diplomatura, o equivalent, o estar en condicions d'obtenir-lo abans de l'acabament del termini de presentació de sol·licituds.  
En el cas de titulacions obtingudes a l'estranger, la persona ha d'estar en possessió de la credencial que n'acredita l'homologació.  
2.1.4. Posseir la llicència de supervisor/a d'instal·lacions radioactives (RD 35/2008), en el cas d'optar pel perfil B1.   
2.1.5. Posseir la capacitat física i psíquica necessària per a exercir les funcions corresponents.  
2.1.6. No trobar-se inhabilitat penalment per a l'exercici de funcions públiques.  
2.1.7. No haver estat separat/da, mitjançant expedient disciplinari, d'alguna administració o ocupació públiques. Els i les aspirants amb nacionalitat no espanyola, hauran d'acreditar igualment no trobar-se sotmesos/es a sanció disciplinària o condemna penal que impedesca l'accés a la funció pública al seu estat.   
2.1.8. Per a participar en el torn de discapacitats es requereix, a més:  
a) Posseir un grau de discapacitat igual o superior al 33%. Han d'aportar fotocòpia del certificat del grau de discapacitat expedit per l'òrgan competent.  
b) Manifestar-ho expressament en la sol·licitud.  
2.2. Els requisits per a l'admissió a aquestes proves recollides a l'apartat 2.1, s'hauran de posseir en el moment de la finalització del termini de presentació de sol·licituds i se n'ha de gaudir durant tot el procés selectiu fins al moment de la presa de possessió.  
2.3. En el moment de presentar la sol·licitud, només s'exigirà una declaració expressa i formal que es reuneixen els requisits establerts en els subapartats 2.1.1 al 2.1.8 d'aquesta convocatòria, els quals s'hauran d'acreditar posteriorment en cas d'aprovar el concurs oposició.  
  
  
Tercera. Sol·licituds  
3.1. Les persones interessades disposaran d'un formulari per a complimentar la sol·licitud en suport informàtic. Aquest formulari es trobarà a la pàgina web del Servei de Recursos Humans (PAS) d'aquesta Universitat, que té la següent adreça: .  
  
3.1.1. Al formulari hauran d'omplir les dades personals, dades de la convocatòria, el torn per el que es desitja accedir, perfil pel qual s'opta, titulació acadèmica, etc.  
Igualment hauran d'omplir les dades relatives als seus coneixements de valencià i dels idiomes comunitaris que puguen ser valorats en la fase de concurs. Per omplir aquesta part hauran de consultar l'annex VI i l'acord del Consell de Govern (ACGUV) 239/2011: Reglament sobre reconeixement de competències en llengües estrangeres en titulacions universitàries disponible a l'adreça («Normativa i legislació d'interès general> Normativa interna de selecció de personal»).  
3.1.2. Una vegada emplenat el formulari de sol·licitud, s'ha de polsar el botó d'enviar que hi ha al final del formulari. L'aplicació mostrarà una nova pantalla indicant-li si la sol·licitud ha sigut donada d'alta, la data i l'hora, així com l'identificador d'aquesta (empremta), o bé si hi ha hagut alguna errada en l'enviament. En aquest últim cas, caldrà tornar-la a enviar. A continuació, si polsa el botó «Generar document» podrà visualitzar el formulari enviat en format pdf (cal tenir instal·lat el programa Adobe Reader) i imprimir les tres còpies que es necessiten per a presentar la sol·licitud degudament identificada a la part superior dreta de cada full.  
En el supòsit de no poder imprimir les tres còpies de la sol·licitud, o necessitar noves còpies, hauran d'anotar l'identificador o empremta mostrat en aquesta pantalla. Si es vol imprimir (bé des del mateix ordinador o des de qualsevol altre) s'ha d'accedir al mateix enllaç utilitzat per omplir la instància, i introduir el nombre d'identificador, o empremta, en la casella situada en la part superior dreta.  
L'aplicació li tornarà un document en format pdf, que constarà de les tres còpies de la sol·licitud.  
3.1.3. També es pot presentar una sol·licitud elaborada per la persona interessada mateixa, sempre que aquesta sol·licitud arreplegue com a mínim les dades que indica l'annex IV.   
3.1.4. La Universitat de València habilitarà ordinadors al Servei de Recursos Humans (PAS), avinguda Blasco Ibáñez, 13, de València, per donar servei a les persones que no puguen omplir el formulari al seu ordinador.  
3.2. Independentment de l'opció triada per a formalitzar la sol·licitud, aquesta s'ha de presentar per triplicat: una còpia per a l'entitat bancària, una per a la Universitat de València i una per l'interessat o la interessada. Les sol·licituds s'han d'adreçar al Rectorat de la Universitat de València.  
Les diferents opcions per a la presentació de sol·licituds s'expliquen en la base 3.4 d'aquesta convocatòria.  
3.3. El termini de presentació de sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Butlletí Oficial de l'Estat (BOE). Els dissabtes es consideraran hàbils a efectes del còmput de terminis. La publicació de la convocatòria en el Diari Oficial de la Comunitat Valenciana (DOCV) tindrà només caràcter informatiu.  
3.4. Presentació de sol·licituds:  
3.4.1. Les sol·licituds es podran presentar en:  
a) El registre d'entrada de la Universitat de València (av. Blasco Ibáñez, 13, 46604 València), que es troba obert al públic de dilluns a divendres (horari: de 09.00 a 14.00 h i de 16.00 a 18.00 h).  
b) El registre de qualsevol altra administració pública, o a les oficines de Correus, tal com estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si es presenta la sol·licitud en una oficina de Correus, s'haurà de complir amb el procediment establert en l'article 205.3 del Reglament dels Serveis de Correus: la sol·licitud s'hi ha de presentar en sobre obert perquè l'empleat/ada la segelle, i hi ha de figurar amb claredat el nom de l'oficina i la data. En cas de no fer-ho d'aquesta manera, es considerarà presentada en la data d'entrada en el registre general d'aquesta universitat.   
Al sobre hi ha de constar l'adreça següent: Universitat de València, Servei de Recursos Humans (PAS), avinguda Blasco Ibáñez, 13, 46295 València.  
c) Si es fa el pagament dels drets d'examen a l'oficina del Banc Santander Central Hispano «Oficina universitària» situada a la avenida Blasco Ibañez, 21, Facultat de Psicologia, aulari I, de la Universitat de València, hi segellaran els tres exemplars de la sol·licitud en el moment d'abonar les taxes, i amb aquest acte es considerarà presentada la sol·licitud.   
Quan les sol·licituds es presenten en dissabte podran tramitar-se seguint les indicacions de l'apartat b) d'aquest mateix punt.   
Respecte al pagament dels drets d'examen a través de les oficines bancàries en dissabte, haurà de consultar l'horari d'obertura i tancament de les oficines corresponents.  
3.4.2. De conformitat amb l'apartat b) de l'article 38 de la Llei de Règim Jurídic de les Administracions Públiques i del Procediment Administratiu Comú, no tindran la consideració d'oficines de registre les d'altres universitats distintes a la convocant.  
3.4.3. Si la persona interessada està exempta d'abonar els drets d'examen, haurà de presentar la sol·licitud obligatòriament pels procediments establerts als apartats a) o b) de la base 3.4.1 d'aquesta convocatòria.  
3.4.4. Si s'abonen els drets d'examen mitjançant transferència bancària des d'altre banc, o en una oficina del Banc Santander Central Hispano diferent a la especificada en la base 3.4.1.c, la sol·licitud s'ha de presentar obligatòriament per les procediments establerts als apartats a) y b) de la base 3.4.1 d'aquesta convocatòria.  
3.5. Cal adjuntar a la sol·licitud la documentació següent:  
3.5.1. Una fotocòpia del document nacional d'identitat. Les persones que no tinguen la nacionalitat espanyola però sí el dret a participar en aquestes proves, han de presentar fotocòpia del document que acredite la seua nacionalitat.  
3.5.2. Resguard original de l'ingrés dels drets d'examen o justificant pel qual s'acullen a l'exempció de taxes (apartat 3.7 d'aquesta convocatòria).  
3.6. Els drets d'examen seran de 16,53 euros, que s'ingressaran en el compte corrent «Drets d'examen - Universitat de València» número 9356.7406.04.4505251713 del Banc Santander Central Hispano, Oficina universitària, situada a l'avinguda Blasco Ibañez, 21 (Facultat de Psicologia, aulari I) de València, o a través de transferència al compte esmentat.   
Si el pagament s'efectua a través de transferència, la sol·licitud haurà de presentar-se en el registre d'una administració pública o en l'oficina de Correus.  
El fet de no abonar la quantitat indicada com a drets d'examen dins del termini de presentació de sol·licituds es considerarà incompliment inesmenable i determinarà l'exclusió en les proves de la persona aspirant.  
3.7. D'acord amb el que disposa el Reglament d'execució pressupostària per a l'any 2012 d'aquesta Universitat, són exemptes del pagament dels drets d'examen:  
3.7.1. Les persones amb una discapacitat igual o superior al 33%. Aquestes persones hauran de presentar els certificats corresponents que acrediten la seua condició de persones amb discapacitat (mitjançant una còpia acarada del certificat de la Conselleria de Benestar Social u òrgan competent).  
3.7.2. Les persones que es troben com a demandants d'ocupació, almenys durant el termini d'un mes abans de la data de la publicació de la convocatòria d'aquestes proves selectives. Per a gaudir de l'exempció serà requisit que no s'haja rebutjat, dins el termini de què es tracta, cap oferta d'ocupació adequada ni haver-se negat a participar, excepte causa justificada, en accions de promoció, formació o reconversió professional. Aquestes persones hauran de presentar certificat original relatiu a la condició de demandant d'ocupació, amb els requisits assenyalats anteriorment, expedit pel SERVEF o oficina dels serveis públics d'ocupació segons la seua comunitat autònoma. No seran vàlids els certificats que no porten el segell de l'organisme que l'expedeix.  
  
3.7.3. Els membres de famílies nombroses de categoria especial. Aquestes persones hauran de presentar la documentació oficial en vigor (copia acadarada amb l'original), que acredite la seua condició de membre de família nombrosa de categoria especial.   
3.7.4. Disfrutaran d'una bonificació del 50% d'aquestes taxes els membres de famílies nombroses de categoria general. Aquestes persones hauran de presentar la documentació oficial en vigor (còpia acadarada amb l'original), que acredite la seua condició de membre de família nombrosa de categoria general.   
3.8. Les persones aspirants amb discapacitat que desitgen sol·licitar mesures d'adaptació, ho han d'indicar expressament en l'imprés de sol·licitud. En l'annex V figura la llista de mesures d'adaptació possibles. Cal presentar, juntament amb la sol·licitud una fotocòpia del certificat del grau de discapacitat i del dictamen tècnic facultatiu expedit per l'òrgan competent.   
3.9. Com que la convocatòria estableix la realització d'una prova d'idioma comunitari, voluntària i de mèrit, el o l'aspirant haurà de fer constar la seua opció en l'imprès de sol·licitud. Si no ho fa així, s'entendrà que renúncia a efectuar aquesta prova.   
3.10. Els errors que s'hi puguen advertir es corregiran en qualsevol moment, d'ofici o a instància de la persona interessada.  
  
Quarta. Admissió de les persones aspirants   
4.1. Una vegada finalitzat el termini de presentació de sol·licituds, i després que s'haja comprovat que es tenen tots els requisits de participació que la convocatòria assenyala, així com el pagament dels drets d'examen, el rector dictarà una resolució que es publicarà en el Diari Oficial de la Comunitat Valenciana (DOCV) i que contindrà la llista provisional de les persones admeses i excloses a la realització de les proves.   
4.2. A partir de l'endemà de la publicació de la llista provisional de persones admeses i excloses, s'iniciarà un termini de 10 dies hàbils, perquè s'hi puguen formular al·legacions o esmenar els defectes que hagen motivat l'exclusió, d'acord amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
En qualsevol cas, per tal d'evitar errors i permetre'n l'esmena dins del termini i en la forma escaient, les persones aspirants comprovaran fefaentment no només que no figuren en la relació de persones excloses, sinó que a més els seus noms i DNI consten correctament en la relació de persones admeses.  
  
Les persones aspirants que dins del termini assenyalat no esmenen els defectes detectats o no al·leguen les omissions, seran definitivament excloses de la participació en aquestes proves.  
4.3. Una vegada finalitzat el termini de reclamacions i d'al·legacions, esmenats els defectes, es dictarà una nova resolució, que contindrà la llista definitiva de persones admeses i excloses, la data, el lloc i l'hora de la realització del primer exercici. Aquesta resolució es publicarà en el Diari Oficial de la Comunitat Valenciana (DOCV).  
4.4. Són causa d'exclusió, a més de les que s'indiquen en altres apartats d'aquestes bases:  
- No haver signat la sol·licitud  
- No haver presentar la fotocòpia del DNI.  
4.5. Es causa d'exclusió de l'exercici de mèrits no haver assenyalat l'apartat corresponent de la sol·licitud; i, pel que fa a l'exercici d'idioma, no haver-hi especificat l'idioma elegit.  
  
Cinquena. Desenvolupament de les proves selectives  
5.1. Els exercicis es faran a les dependències de la Universitat de València. El primer exercici es realitzarà al lloc, la data i l'hora que establirà la resolució del Rectorat d'aquesta Universitat mitjançant la qual s'aprove la llista definitiva d'admeses i excloses de les proves objecte d'aquesta convocatòria.   
5.2. En cas de realitzar-se algun dels exercicis en diverses sessions, l'ordre d'actuació de les opositors i de les opositores s'establirà per sorteig.  
5.3. En cada exercici les persones aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir.  
L'incompliment d'aquest requisit per alguna persona determinarà la seua exclusió a la realització de les proves.  
Les còpies o fotocòpies d'aquests documents no són vàlides en cap cas.  
5.4. Les persones aspirants seran convocades per a cada exercici en crida única, i en seran excloses les qui no hi compareguen. Si la persona arriba al lloc de realització de les proves quan aquestes ja s'han iniciat o no s'hi presenta, encara que siga per causa justificada, perdrà el seu dret.  
Les persones que integren el tribunal i el personal col·laborador no permetran l'accés a les sales on es realitzen els exercicis a aquelles persones que no complisquen els requisits anteriors, ni a aquelles que hi compareguen després que s'haja acabat la crida de les persones aspirants convocades.  
Tanmateix, quan es tracte de proves orals o altres de caràcter individual i successiu, el tribunal pot considerar les causes al·legades i admetre l'aspirant, sempre que aquestes no hagen finalitzat i aquesta admissió no menyscabe el principi d'igualtat amb la resta de personal.  
  
5.5. Després de cada prova, l'anunci de la realització de la següent es farà públic pel tribunal a la pàgina web del Servei de Recursos Humans (PAS), l'adreça de la qual és: , amb una antelació mínima de 48 hores.  
5.6. Si en qualsevol moment del procés selectiu el tribunal tinguera coneixement que alguna de les persones aspirants no posseeix la totalitat dels requisits exigits en aquesta convocatòria, prèvia audiència de la interessada se li requerirà que acredite els requisits esmentats. Si no els acredita en el termini de 10 dies hàbils següents a la notificació del requeriment, el tribunal proposarà la seua exclusió de la prova, tot indicant les inexactituds o falsedats formulades per la persona aspirant a l'òrgan convocant, el qual, després de les verificacions oportunes, dictarà resolució motivada excloent-la de les proves selectives.  
  
Sisena. Informació i actuacions del tribunal   
6.1. Tota la informació que siga necessària comunicar a les persones aspirants, les llistes d'aprovats i aprovades de cadascun dels exercicis, la valoració dels mèrits i qualsevol altre anunci que el tribunal estime pertinent, es publicarà al tauler d'anuncis del Servei de Recursos Humans (PAS), i en la pàgina web d'aquest servei, l'adreça de la qual és .   
6.2. Finalitzades les proves i valorats els mèrits que integren el concurs-oposició, el tribunal elaborarà dues llistes, una pel torn general i una altra pel torn de persones amb discapacitat, amb el nom de totes les persones que han superat aquest concurs-oposició, per ordre de puntuació, que s'interromprà quan el nombre de persones coincidisca amb el nombre de llocs convocats en cada torn.  
En el cas que alguna persona del torn de persones amb discapacitat superara els exercicis, però no obtingués lloc en l'esmentat torn, i la seua puntuació fóra superior a la que ha obtingut alguna altra persona el torn general, aquesta ha de ser inclosa amb la seua puntuació en l'ordre que corresponga dins del torn general.  
Si en l'elaboració de les esmentades llistes es produeix un empat entre la puntuació de les persones aprovades, l'ordre s'ha d'establir de la manera següent:  
1r. Atenent a la puntuació obtinguda en el segon exercici.   
2n. Si continua l'empat, es dirimeix per la major puntuació obtinguda en el tercer exercici.   
3r. Si encara persisteix l'empat, s'ha de tenir en compte la puntuació del primer exercici.   
4t. Si tot i així es manté l'empat, aquest es dirimirà per sorteig.  
6.3. Una vegada finalitzat el procés selectiu es publicarà en el Diari Oficial de la Comunitat Valenciana (DOCV), mitjançant resolució del Rectorat, la llista definitiva amb els noms de les persones aprovades.  
  
Setena. Coneixements de valencià  
7.1. Els qui superen les proves selectives hauran d'acreditar el coneixement de valencià de nivell elemental, amb certificats, diplomes o títols expedits o homologats pel Servei de Política Lingüística d'aquesta universitat.  
7.2. Els qui no complisquen el requisit anterior es comprometran a realitzar els oportuns cursos de formació i perfeccionament que s'organitzen per a aquest efecte per adquirir, en el termini d'un any des de la presa de possessió, o en el temps que permeta la programació del Servei de Política Lingüística, el nivell elemental de coneixement de la llengua.  
  
Vuitena. Presentació de documents  
8.1. Dins el termini de 20 dies hàbils, comptadors a partir de l'endemà de la publicació en el Diari Oficial de la Comunitat Valenciana (DOCV) de la llista amb els noms de les persones aprovades, aquestes han de presentar al Servei de Recursos Humans (PAS) d'aquesta Universitat la documentació següent:  
8.1.1. Certificat de naixement expedit pel registre civil corresponent o fotocòpia del DNI.  
8.1.2. Fotocòpia compulsada dels títols acadèmics exigits en aquesta convocatòria.  
8.1.3. Fotocòpia compulsada de llicencia de supervisor/a d'instal·lacions radioactives (RD 35/2008), en el cas d'haver aprovat plaça del perfil B1.  
8.1.4. Declaració de no haver estat separada mitjançant expedient disciplinari d'alguna administració o càrrec públic, així com de no trobar-se inhabilitada penalment per a l'exercici de les funcions públiques. Si la persona aprovada fóra nacional d'altres estats comunitaris, haurà d'efectuar una declaració de no trobar-se sotmesa a cap sanció disciplinària o condemna penal que li impedesca l'accés a la funció pública al seu estat.  
8.1.5. Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball ofert. A aquest efecte, els reconeixements es realitzaran a través dels serveis mèdics concertats per la Universitat de València.  
8.1.6. Les persones aprovades que tinguen alguna discapacitat, hauran d'aportar un certificat de l'òrgan competent de la comunitat autònoma sobre la capacitat per a dur a terme les tasques que corresponguen al lloc de treball objecte d'aquesta convocatòria.  
8.2. Si les persones aprovades tenen la condició de personal funcionari de carrera o personal laboral fix d'aquesta Universitat, quedaran exemptes de justificar documentalment les condicions generals que ja hagen acreditat mitjançant nomenaments anteriors, tot i que n'hauran d'acreditar la resta.  
8.3. Si no es presenta la documentació dins del termini indicat (excepte en els casos de força major) o hi ha falsedat als documents presentats, això comportarà la invalidesa de les actuacions de les persones aprovades i, respecte d'aquesta, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
  
Novena. Nomenament de funcionaris o funcionàries   
Una vegada transcorregut el termini de presentació de la documentació especifica en la base vuitena d'aquesta convocatòria, i després que haja estat verificat el compliment dels requisits exigits, el rector dictarà una resolució que es publicarà en el Diari Oficial de la Comunitat Valenciana (DOCV), mitjançant la qual les persones que hagen superat aquestes proves selectives seran nomenades funcionàries de carrera.  
  
Desena.Tribunal  
10.1. La composició del tribunal qualificador d'aquestes proves s'ajustarà al que va ser aprovat per Acord de Consell de Govern d'aquesta Universitat (ACGUV 182/2007) del 31 d'octubre de 2007, «Composició de tribunals de les proves selectives per a l'accés a les diferents escales que conformen el personal d'administració i serveis d'aquesta Universitat», y que figura en l'annex III d'aquesta convocatòria.  
  
La relació nominal de les persones que l'integren es farà pública en la mateixa resolució en què es publiquen les llistes definitives de persones admeses i excloses.  
D'acord amb l'article 14 de la Constitució espanyola, el tribunal ha de vetllar pel compliment del principi d'igualtat d'oportunitats entre ambdós sexes.  
10.2. La composició del tribunal haurà d'ajustar-se al principi d'imparcialitat i professionalitat dels seus membres i tendirà en la seua composició a la paritat entre homes i dones, en compliment del que estableix l'article 53 de la Llei Orgànica 3/2007, de 22 de març, per la Igualtat Efectiva d'Homes i Dones; l'article 60.1 de la Llei 7/2007, de 12 d'abril, de l'Estatut Bàsic de l'empleat públic, i en l'Acord del Consell de Govern de la Universitat de València d'1 de desembre de 2009 (ACGUV 204/2009) pel qual s'aprova el I Pla d'Igualtat de la Universitat de València.  
  
10.3. El tribunal podrà nomenar personal col·laborador, especialista i ajudant, que estarà sempre sota la seua direcció i control directe.  
10.4. Les persones que componen el tribunal, així com el personal col·laborador, especialista i ajudant, hauran d'abstenir-se d'intervenir en les activitats del tribunal quan es troben en alguna de les circumstàncies previstes en els articles 28 i 29 de la Llei 30/ 1992, de 26 de novembre, del Règim Jurídic de les Administracions Públiques i del Procediment Administratiu Comú, o si han realitzat tasques de preparació d'opositors a proves selectives per al mateix cos o escala en els cinc anys anteriors a la publicació d'aquesta convocatòria.  
  
La presidència podrà sol·licitar a les persones que formen part del tribunal una declaració expressa de no trobar-se sotmeses a les circumstàncies previstes en els articles esmentats.  
10.5. Prèvia convocatòria de la presidència es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal acordarà totes les decisions que corresponguen per al correcte desenvolupament de les proves selectives.  
Durant el procés selectiu el tribunal resoldrà tots els dubtes que puguen sorgir sobre l'aplicació d'aquestes normes, així com el que s'haja de fer en els casos no previstos.  
El procediment d'actuació del tribunal s'ajustarà, en tot moment, al que disposa la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
10.6. El tribunal adoptarà les mesures necessàries perquè les persones aspirants amb discapacitat tinguen les mateixes condicions per a la realització dels exercicis que la resta de participants. En aquest sentit, per a les persones que ho sol·liciten d'acord amb la base 3.8, s'establiran les adaptacions possibles de temps i mitjans.  
10.7 Per a les comunicacions i la resta d'incidències, el tribunal tindrà la seu en el Rectorat de la Universitat de València (av. Blasco Ibañez, 13, 46337 València).  
10.8. Les persones que formen part del tribunal que actue en aquestes proves tindrà la categoria que per a aquests casos determine la legislació vigent.  
10.9. En cap cas el tribunal podrà aprovar ni declarar que han superat les proves selectives un nombre de persones superior al de llocs convocats. Qualsevol proposta que contravinga el que s'ha establert serà nul·la de ple dret.  
10.10. La presidència del tribunal adoptarà les mesures oportunes per garantir que els exercicis de la fase d'oposició siguen corregits sense el coneixement de la identitat de les persones aspirants, en aquells exercicis que escaiga.  
  
Onzena. Informació respecte de les dades recollides  
11.1. Les dades subministrades per les persones interessades podran quedar incorporades en un fitxer automatitzat que constitueix la base de dades de personal o la base de dades de borsa de treball, de conformitat amb la Llei orgànica 15/1999, de 13 de desembre, de Protecció de Dades de Caràcter Personal (LOPD).   
11.2. El fitxer quedarà sota la responsabilitat de la Secretaria General de la UVEG, a l'avinguda de Blasco Ibáñez, número 13, 46086 València.  
11.3. La informació obtinguda serà processada exclusivament per a la gestió de personal.  
11.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per garantir la confidencialitat i la integritat de la informació.  
11.5. Les persones interessades podran exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat de València (av. de Blasco Ibáñez, núm. 13, nivell 1, 46498 València).  
  
  
Dotzena. Recursos   
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes comptador a partir de l'endemà de la seua publicació, davant el mateix òrgan que va dictar la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua publicació en el Butlletí Oficial de l'Estat (BOE).  
Contra els actes del tribunal es podrà interposar un recurs d'alçada d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els recursos contenciosos administratius que s'interposen contra aquesta resolució, seran anunciats al Diari Oficial de la Comunitat Valenciana (DOCV), a l'efecte d'emplaçaments a les possibles persones interessades.  
  
València, 21 de març de 2012.- El rector, p. d. (DOCV 10.06.11), el gerent: Joan E. Oltra i Vidal.  
  
  
ANNEX I  
  
Sistema selectiu  
  
El procediment de selecció es compon de dos fases: oposició i concurs.   
1. Fase d'oposició   
Constarà de quatre exercicis, dels quals els tres primers seran obligatoris i eliminatoris, i el quart, voluntari i de mèrit.  
El primer exercici: consisteix en un test de preguntes amb quatre respostes alternatives, de les quals només una serà correcta, i que versarà sobre el contingut del temari general i del temari específic del perfil triat que figura en l'annex II d'aquesta convocatòria.  
Els errors es penalitzen segons la fórmula següent:  
  
 E  
A - ------  
 d-1  
N = ------------ × 10  
N  
  
On:  
N = nota resultant  
A = nombre d'encerts  
E= nombre d'errors  
d = nombre d'opcions per a cada pregunta  
n = nombre de preguntes  
  
El nombre de preguntes i el temps per a la realització de l'exercici seran fixats pel tribunal amb la suficient antelació.  
La valoració d'aquest exercici és de 0 a 10 punts, i per a aprovar-lo caldrà obtenir com a mínim 5 punts.  
En el moment de fer públic el resultat del primer exercici s'anunciarà la forma de desenvolupament del segon.  
El segon exercici: consisteix en el desenvolupament per escrit d'un tema a elegir entre tres extrets a l'atzar pel tribunal entre tots els que conformen el temari específic del perfil triat de l'annex II d'aquesta convocatòria.   
La durada d'aquest exercici serà d'un mínim d'una hora i un màxim de dues segons el criteri del tribunal.  
Una vegada finalitzada la prova, cada opositor/a introduirà els exercicis dins d'un sobre que, una vegada tancat, quedarà sota la custòdia del tribunal, el qual citarà als i les opositores per a la lectura pública dels temes que hagen desenvolupat. El tribunal anunciarà amb la suficient antelació la data, l'hora i el lloc d'aquesta lectura.  
La valoració d'aquest exercici serà de 0 a 20 punts, i per a aprovar caldrà obtener-hi almenys 10 punts.  
El tercer exercici: consistirà en la resolució de dos exercicis pràctics a triar entre quatre proposats pel tribunal, relacionats amb el contingut del temari específic del perfil triat que figura en l'annex II d'aquesta convocatòria.   
La prova pràctica tindrà les característiques adequades a la funció que haurà de desenvolupar en l'escala en que s'integren els llocs convocats. Per a la resolució d'aquest exercici el tribunal podrà autoritzar la utilització del material necessari. Igualment, es podrà realitzar amb mitjans informàtics (tractament de textos, fulls de càlcul, base de dades i programes específics segons els casos) si el tribunal el considera oportú. També es podran fer proves pràctiques en laboratori, si escau. Tot açò serà anunciat en el moment de fer públics els resultats del segon exercici.  
La valoració total d'aquest exercici serà de 0 a 20 punts i per aprovar caldrà obtenir-hi almenys 10 punts i no haver estat qualificat/da amb 0 punts en cap del dos supòsits.  
El quart exercici: voluntari i de mèrit, constarà de dues parts. Les persones opositores que opten per aquest exercici hauran de realitzar necessàriament les dues parts.  
Primera part. Tindrà per objecte la valoració del coneixement d'un idioma entre els següents: anglès, francès, alemany o italià, segons l'opció manifestada per la persona interessada en l'imprès de sol·licitud de participació a les proves selectives.   
L'idioma triat per aquesta prova no podrà ser valorat com a mèrit en la fase de concurs.  
L'exercici es realitzarà sense diccionari i podrà constar de traducció directa i inversa de l'idioma triat.  
Aquesta part es valorarà de 0 a 4 punts. El tribunal fixarà amb la suficient antelació el temps de realització de l'exercici.  
Segona part. Realització d'una entrevista basada en la memòria que haurà de presentar l'opositor/a sobre el funcionament d'un servei relacionat amb l'àrea funcional a la qual es refereixen les places convocades per la Universitat de València.   
La memòria s'haurà de presentar juntament amb el currículum de les aspirants en el termini de 10 dies a comptar des de l'endemà al de la publicació de la llista de persones d'aprovades dels exercicis obligatoris.  
Aquest exercici es valorarà de 0 a 6 punts.  
Finalitzats els exercicis de la fase d'oposició i publicada la llista de les persones aprovades d'aquesta fase, s'obrirà un termini de 10 dies hàbils, comptadors des del dia següent a la seua publicació, per a que aquestes presenten la documentació acreditativa dels seus mèrits curriculars.   
  
2. Fase de concurs.  
A la fase de concurs només hi poden optar els i les aspirants que hagen superat la fase d'oposició. Es valoraran els mèrits que hagen aportat les esmentades persones segons el barem que s'assenyala a continuació. Aquests mèrits els hauran de posseir en la data de publicació d'aquesta convocatòria en el BOE.   
Els mèrits que es valoraran, seran els següents:  
a) Treball desenvolupat en l'administració. Es valorarà fins a un màxim de 32 punts el treball desenvolupat en qualsevol administració pública, en cossos o escales iguals o diferents del de les activitats funcionals dels llocs convocats, en qualsevol tipus de relació jurídica (administrativa o laboral), a raó de:  
- 0,30 punts per mes complet de serveis prestats en llocs de treball de la Universitat de València de la mateixa escala dels llocs de treball convocats.  
- 0,15 punts per mes complet de serveis prestats en llocs de treball diferents dels de l'apartat anterior i desenvolupats en la Universitat de València.  
- 0,075 punts per mes complet de serveis prestats en qualsevol lloc de treball desenvolupat en qualsevol universitat pública.  
- 0,0375 punts per mes complet de serveis prestats en qualsevol lloc de treball desenvolupat en qualsevol altra administració pública.  
  
b) Formació. Es valorarà fins a un màxim de 8 punts els apartats següents:  
b.1) Titulació acadèmica: la valoració màxima per a aquest concepte serà de 3 punts. Es valoraran les titulacions acadèmiques acreditades que siguen superiors a les quals s'exigeixen per accedir al grup al que pertanyen els llocs oferits, d'acord amb l'escala següent:   
Altra diplomatura diferent de la d'accés:1,5 punts.  
Llicenciat universitari o equivalent: 1,5 punts.  
Doctorat o equivalent:3 punts.  
b.2) Coneixements de valencià: la valoració màxima per aquest concepte serà de 3 punts. En aquest apartat es valoraran els nivells de coneixements de valencià d'acord amb l'escala següent:   
Nivell B2:1 punt.  
Nivell C1:2 punts.  
Nivell C2:3 punts.  
b.3) Idiomes comunitaris. La valoració màxima por aquest concepte serà de 2 punts. En aquest apartat es valoraran els nivells de coneixements dels idiomes comunitaris següents: anglès, francès, italià o alemany. Els nivells de l'Escola Oficial d'Idiomes, Centre d'Idiomes de la Universitat de València o equivalent, es puntuarà d'acord amb aquesta escala:   
Nivell A1:0,20 punts.   
Nivell A2:0,40 punts.  
Nivell B1:0,60 punts.  
Nivell B2:0,80 punts.  
Nivell C1:1 punt.  
Nivell C2:1,20 punts.  
  
LLISTA D'APROVADES:   
A continuació s'elaborarà la llista con les persones aprovades en el concurs-oposició, tal com s'estableix en la base 6.2. de aquesta convocatòria.   
  
ANNEX II  
  
TEMARI  
  
Temari d'administració general  
Tema 1. La Constitució espanyola de 1978. Característiques, estructura, contingut i reforma. Els principis constitucionals. Els drets fonamentals i les llibertats públiques, regulació, garantia i suspensió. El sistema polític espanyol. El Tribunal Constitucional.  
Tema 2. Els estatuts d'autonomia, la seua elaboració, aprovació y reforma. L'Estatut d'Autonomia de la Comunitat Valenciana. Estructura i contingut. Les Institucions de la Generalitat Valenciana.  
Tema 3. L'Administració i el principi de legalitat. El Dret Administratiu. Les seues fonts. L'acte administratiu: concepte, classes i elements. La notificació. La motivació. Eficàcia dels actes administratius. Nul·litat i anul·labilitat.  
Tema 4. El procediment administratiu. Principis. Classes. Subjectes. El procediment administratiu comú. Les seues fases. Els recursos administratius, concepte y classes. Òrgans competents i procediment.  
  
Tema 5. El pressupostos de la Universitat de València. Normativa reguladora. Concepte i contingut. Estructura. El cicle pressupostari: elaboració, aprovació, execució i control.  
Tema 6. Configuració institucional i naturalesa jurídica de les universitats. La Llei Orgànica 6/2001, de Universitats, i la Llei orgànica 4/2007. L'autonomia de les universitats. Règim Jurídic de les Universitats Públiques. Els estatuts de les universitats públiques.  
Tema 7. La Universitat de València. Els seus estatuts: fins de la Universitat, estructura, òrgans de govern col·legiats i unipersonals.  
Tema 8. El personal d'administració i serveis de la Universitat de València. Règim jurídic. Classes. Drets i deures. El Personal docent i investigador de les universitats públiques. Règim jurídic. Classes de professorat universitari.   
Tema 9. La Llei de prevenció de riscs laborals i la seua aplicació en l'àmbit de l'administració pública. Legislació i política d'integració del personal con discapacitat.  
Tema 10. Polítiques públiques en matèria d'igualtat de sexes. La Llei d'igualtat. El Pla d'Igualtat de la Universitat de València.  
  
Temari específic perfil B1  
Tema 1. Estructura atòmica de la matèria. Taula periòdica dels elements. El concepte de mol: número d'Avogadro. Llei de les proporcions definides.  
Tema 2. L'enllaç químic. Enllaç covalent i enllaç iònic. Orbitals atòmics i orbitals moleculars. Teoria d'orbitals moleculars: enllaços simples i dobles.  
Tema 3. La molècula. Fórmula molecular. Determinació de la fórmula empírica i la fórmula molecular. Definició de pes atòmic, pes molecular i pes equivalent. Unitats de concentració.  
Tema 4. Concepte de solubilitat. Dissolucions. Tipus de dissolucions. Unitats de concentració. Solubilitat. Producte de solubilitat.  
Tema 5. Equilibri químic. La naturalesa de l'equilibri químic. La constant d'equilibri. Efectes externs sobre els equilibris. El principi de Le Châtelier.  
Tema 6. Evolució del concepte d'àcid-base: diferents definicions. Concepte de: pH i pOH. Dissolucions amortidores. Equació de Henderson-Hasselbach: concepte de pKa. Valoracions àcid-base.  
Tema 7. Reaccions d'oxidació-reducció. Ajust de reaccions redox: mètode de l'ió-electró. Cel·les galvàniques. Equació de Nernst.  
  
Tema 8. Mètodes volumètrics. Valoració. Patrons. Normalització. Punt final. Indicador. Requisits dels mètodes volumètrics.   
Tema 9. Les tècniques i instruments de l'anàlisi gravimètrica: la mesura de masses, els instruments de l'anàlisi gravimètrica, reactius químics, tècniques i operacions. La solubilitat dels precipitats: l'aplicació de les constants del producte de solubilitat, variables addicionals que afecten la solubilitat dels precipitats.  
Tema 10. Objecte i aplicacions de l'anàlisi gravimètrica: agents precipitants inorgànics i agents precipitants orgànics. Dessecació i calcinació. Valoracions de precipitació: corbes de valoració per a reaccions de precipitació, detecció del punt final, aplicacions de les valoracions de precipitació, anàlisi de precipitació amb el catió plata.  
Tema 11. Termodinàmica química. Entalpia, entropia i energia lliure. Les lleis de la termodinàmica. Energia lliure i constant d'equilibri.  
  
Tema 12. Cinètica química. Efecte de la concentració. Velocitat de reacció i equilibri. Ordre de reacció. Catàlisi.  
Tema 13. Catàlisi enzimàtica. Enzims. Reaccions enzimàtiques amb un sol substrat. Equació de Michaelis Menten: km i Vmax.  
Tema 14. L'estat gasós. Lleis fonamentals dels gasos. La teoria cinètica de gasos.  
Tema 15. L'hidrogen. Isòtops de l'hidrogen. Hidrogen atòmic i hidrogen molecular. Hidrurs d'hidrogen.  
Tema 16. L'oxigen. Isòtops de l'oxigen. Oxigen atòmic i oxigen molecular. Propietats de les formes moleculars de l'oxigen. Òxids.  
  
Tema 17. El carboni. Isòtops del carboni. Formes moleculars del carboni. Propietats. Orbitals atòmics del carboni. Hibridació orbital, conseqüències estructurals.   
Tema 18. L'aigua. Propietats fisicoquímiques de l'aigua. Tensió superficial. L'aigua com a dissolvent.  
Tema 19. Dissolvents orgànics. Propietats fisicoquímiques dels alcohols. Equilibris de repartiment entre dissolvents polars i apolars: aplicacions.  
Tema 20. Química orgànica: hidrocarburs alifàtics i hidrocarburs aromàtics. Estructura i propietats.  
Tema 21. Grups funcionals derivats d'hidrocarburs: alcohols, aldehids, cetones, àcids orgànics. Reaccions d'esterificació.   
Tema 22. Radioisòtops. Desintegració radioactiva. Concepte d'activitat específica. Mesura de radioactivitat.   
Tema 23. Dilució isotòpica. Mètodes de dilució isotòpica. Aplicació a la composició de mostres i la determinació d'impureses.   
Tema 24. Precaucions en el treball amb radioisòtops. Radioisòtops més usats en determinacions biològiques. Dosimetria.  
Tema 25. Mesures bàsiques al laboratori experimental. Fonts d'error. Error absolut i error relatiu. Precisió, exactitud.   
Tema 26 La radiació electromagnètica. Nivells energètics i absorció de radiació. Espectroscòpia ultraviolada-visible. Llei de Lambert-Beer: aplicacions a mida de concentracions i de velocitats de reacció.  
Tema 27. Espectroscòpia d'emissió atòmica. Fonaments. Fotometria de flama. Característiques de la flama com a font d'excitació. Instrumentació. Aplicacions.  
Tema 28. Espectroscòpia infraroja. Teoria. Fonts i detectors d'infraroig. Instrumentació. Tècniques de manipulació de la mostra. Aplicacions qualitatives i quantitatives. Relació entre els espectres d'infraroig i l'estructura molecular. Absorcions característiques dels principals grups funcionals. Espectroscòpia infraroja de reflexió interna.  
  
Tema 29. Fluorescència i fosforescència. Rendiment quàntic d'un fluoròfor. Aplicació de la fluorescència a la mesura de concentracions i velocitats de reacció.  
Tema 30. Cromatografia. Tipus de cromatografia: fase mòbil i fase estacionària. Resolució: concepte de plat teòric.  
Tema 31. Cromatografia de gasos. Principis. Instrumentació. Eficàcia i resolució. Tipus de columnes, suports i fases estacionàries. Cromatografia gas-sòlid: fonaments. Naturalesa i classificació dels adsorbents.   
Tema 32. Electroforesi: fonament teòric. Tipus d'electroforesi. Isoelectroenfocament. Electroforesi bidimensional.  
Tema 33. Centrifugació. Sedimentació de partícules. Coeficient de sedimentació: significat físic. Tipus de rotors. Sedimentació en gradient de densitat: aplicacions.  
Tema 34. Microscòpia de fluorescència. Fonaments del microscopi de fluorescència. Microscòpia confocal: fonaments i aplicacions.  
  
Tema 35. Microscòpia electrònica. Tipus de microscòpia electrònica: diferències i aplicacions.  
Tema 36. Material de vidre més freqüent als laboratoris de docència i investigació en química. Ús i aplicacions.  
Tema 37. Validació de mètodes d'anàlisi. Paràmetres de validació: exactitud, precisió, robustesa, selectivitat i especificitat, interval de treball, linealitat, límits de detecció i quantificació.  
Tema 38. Avaluació de la qualitat dels resultats analítics. Materials certificats de referència, materials contrastats, participació en exercicis d'intercomparació, mostres addicionades, mostres cegues, control de la repetibilitat. Tipus d'errors: sistemàtics i aleatoris. Valor mitjà i desviació estàndard.  
Tema 39. Bones pràctiques de laboratori. Zona de treball. Seguretat contra incendis. Vestuari. Riscos elèctrics. Escalfament de líquids. Normes higièniques. Equips de protecció individual.  
Tema 40. L'exposició a agents químics als laboratoris de docència i investigació. Classificació dels agents químics. Tipus de riscos. Protocols de prevenció i actuació enfront d'agents químics. Elements d'actuació en cas d'urgència.   
  
Temari específic perfil B2  
Tema 1. Química general: àtoms i molècules. Estructura atòmica de la matèria. Taula periòdica dels elements. Llei d'Avogadro.   
Tema 2. L'enllaç químic. Tipus d'enllaços. Propietats de l'enllaç químic. Orbitals atòmics i orbitals moleculars. Teoria d'orbitals moleculars: enllaços simples i dobles.  
Tema 3. Concepte de solubilitat. Tipus de dissolucions. Suspensions. Col·loides. Dissolucions electrolítiques. Unitats de concentració.  
Tema 4. Equilibri químic. La naturalesa de l'equilibri químic. La constant d'equilibri. Efectes externs sobre els equilibris. El principi de Le Châtelier.  
Tema 5. Conceptes d'àcid, base. Expressions de la concentració de protons i hidrogenions: pH i pOH. Mètodes de mesura de pH. Amortidors orgànics i inorgànics. Normalitat d'un àcid.  
Tema 6. Reaccions d'oxidació-reducció. Ajust de reaccions redox: mètode de l'ió-electró. Cel·les galvàniques. Equació de Nernst.  
  
Tema 7. Hidrocarburs alifàtics i hidrocarburs aromàtics. Alcohols, aldehids, cetones, àcids orgànics. Reaccions d'esterificació.  
Tema 8. Cinètica química. Efecte de la concentració. Velocitat de reacció i equilibri. Ordre de reacció. Catàlisi.  
Tema 9. Catàlisi enzimàtica. Enzims. Reaccions enzimàtiques amb un sol substrat. Equació de Michaelis Menten: km i Vmax.  
Tema 10. L'estat líquid. Estructura molecular dels líquids. Tensió superficial. L'aigua: propietats i funcions biològiques.   
Tema 11. Isòtops: radioisòtops i isòtops pesants. Desintegració radioactiva: tipus d'emissió radioactiva. Mesura de radioactivitat. Precaucions en el treball amb radioisòtops. Dosimetria.  
Tema 12. Mesures bàsiques al laboratori experimental. Fonts d'error. Error absolut i relatiu. Precisió, exactitud i sensibilitat.   
Tema 13. El carboni. Isòtops del carboni. Formes moleculars del carboni. Propietats. Orbitals atòmics del carboni. Hibridació orbital, conseqüències estructurals.   
Tema 14. L'aigua. Propietats fisicoquímiques de l'aigua. Tensió superficial. L'aigua com a dissolvent.  
Tema 15. Biologia cel·lular. Cèl·lules eucariotes i procariotes. Orgànuls: funcions.  
Tema 16. La cèl·lula vegetal. Orgànuls: funcions. Paret cel·lular: composició. Diferències entre cèl·lules animals i vegetals. Totipotencia de la cèl·lula vegetal.  
Tema 17. Metabolisme cel·lular: mecanismes de regulació. Concepte de metabolisme: anabolisme i catabolisme. Tipus generals de regulació metabòlica cel·lular.  
Tema 18. Catabolisme. Metabolisme i producció d'energia: conceptes. Reaccions químiques catabòliques. Oxidacions biològiques. Fosforilació oxidativa. Destinacions de l'energia.  
Tema 19. Reaccions químiques cel·lulars. Anabolisme. Sentit funcional de l'anabolisme: generalitats. Anabolisme glucídic, anabolisme lipídic i anabolisme proteic.  
Tema 20. Transport a través de la membrana cel·lular. Els processos de transport a través de la membrana i les seues característiques generals. Processos d'endocitosi i d'exocitosi.  
Tema 21. Propietats de la membrana en repòs. Les característiques elèctriques de la membrana en repòs. El potencial de membrana: concepte i gènesi. Agents que modifiquen el potencial de membrana: hiperpolaritzants i despolaritzants.  
Tema 22. Potencial d'acció. Fases de despolarització i de repolarització. Bases iòniques. El potencial d'acció propagat: mecanismes.  
  
Tema 23. La transmissió de l'impuls nerviós entre cèl·lules excitables. Sinapsis químiques: organització morfofuncional. Sinapsis elèctriques.  
Tema 24. Sinapsis colinèrgiques i sinapsis catecolaminèrgiques. Altres tipus de sinapsis. Bioquímica dels neurotransmissors colinèrgics i catecolaminèrgics. Receptors. Altres tipus de sinapsis.   
Tema 25. Contracció muscular esquelètica. Característiques morfofuncionals del múscul estriat. Fenòmens elèctrics al múscul. Procés de la contracció muscular. Relaxació muscular.  
Tema 26. Metabolisme al múscul esquelètic. Termogènesi i producció de calor pel múscul esquelètic.   
Tema 27. Mecànica i electrofisiologia muscular. Tipus de contracció. Relacions: longitud-tensió activa i força velocitat. Propietats dels músculs. Adaptacions funcionals del múscul.  
Tema 28. Fisiologia del múscul llis. Tipus. Activitat elèctrica. Característiques de la contracció muscular llisa. Metabolisme al múscul llis.  
  
Tema 29. Tècniques i instrumentació en microscòpia per a la ciència experimental. Fonament, maneig i manteniment del microscopi òptic. Tipus de microscopis.   
Tema 30. Tècniques d'inclusió i microtomia. Mètodes d'inclusió i preparació de teixits per a microtomia. Tipus de micròtoms. Tècniques de perfusió i extracció d'òrgans.  
Tema 31. Microscòpia de fluorescència. Fonaments del microscopi de fluorescència. Microscòpia confocal: fonaments i aplicacions.  
  
Tema 32. Microscòpia electrònica. Tipus de microscòpia electrònica: diferències i aplicacions.  
Tema 33. Cultius cel·lulars al laboratori experimental. Preparació de medis, solucions i protocols. Instal·lacions i instrumentació. Manteniment i cultiu d'organismes vius al laboratori experimental.  
  
Tema 34. Tècniques bàsiques en biologia molecular. Preparació i conservació de reactius. Centrifugació de mostres biològiques: fonaments i aplicacions.   
Tema 35. ADN recombinat. Enzims de restricció. Mapes de restricció. Separació de fragments de restricció.  
Tema 36. Electroforesi. Separació electroforètica: factors de què depèn, efecte del pH. Mobilitat electroforètica. Tipus d'electroforesi: nativa i desnaturalitzant. Electroforesi en gel.  
Tema 37. Cromatografia. Separació cromatogràfica. Cromatografia en columna: volum buit, volum d'elució, temps de retenció. Tipus de cromatografia d'acord amb la fase estacionària. Fase mòbil: eluents utilitzats segons el tipus de fase estacionària.   
Tema 38. Identificació de mostres biològiques. Maneig de claus taxonòmiques. Principis de taxonomia. Col·leccions de preparacions. Catalogació i manteniment. Tècniques de conservació de mostres biològiques.  
Tema 39. Experimentació animal. Normativa sobre protecció dels animals utilitzats per a l'experimentació i altres fins científics. Mesures de prevenció en l'estabulari.  
Tema 40. Exposició a agents biològics als laboratoris de docència i investigació. Nivells de risc biològic. Mesures de prevenció i protecció. Elements d'actuació en cas d'urgència.  
  
Temari específic perfil B3  
Tema 1. Tècniques de fabricació de circuits impresos. Tècniques de fabricació de prototips. Tècniques de soldadura en inserció i de muntatge superficial (SMD). Regles bàsiques per al traçat de pistes. Ample de pistes. Separació entre pistes. Disposició dels components.  
Tema 2. Eines per a la simulació electrònica de circuits analògics i digitals (Pspice, etc.). Simulació de circuits impresos.  
Tema 3. Fabricació de circuits integrats. Tecnologia de fabricació. Procés de fabricació. Components electrònics que es poden implementar. Aïllament dels distints elements.  
Tema 4. Components electrònics: components passius. Resistències, inductàncies, inductàncies acoblades, transformadors i condensadors. Associacions i resposta en freqüència. Filtres passius.  
Tema 5. Components electrònics: semiconductors. Funcionament en règim lineal i de commutació. Especificacions tècniques. Corbes característiques. Unió p-n. BJT, JFET, MOSFET, IGBT, Triac, Diac, etc.  
  
Tema 6. Components fotònics. Propietats òptiques dels semiconductors. Funcionament i especificacions. Dispositius detectors de llum. Cèl·lules fotovoltaiques. Fotomultiplicadors. Dispositius emissors de llum. Fibres òptiques.   
Tema 7. Circuits analògics bàsics. Lleis fonamentals d'anàlisi de circuits. Circuits equivalents: lleis de Kirchhoff. Mètode de malles i de nusos. Linealitat. Principi de superposició. Teorema de Thévenin. Teorema de Norton.  
Tema 8. Amplificador operacional. Característiques. Comportament en corrent continu i resposta en freqüència. Configuracions (comparador, seguidor, sumador, inversor, etc.).  
Tema 9. Circuits digitals bàsics. Sistemes i codis de numeració. Àlgebra de Boole. Simplificació de funcions lògiques. Famílies lògiques. Circuits combinacionals MSI. Biestables. Circuits seqüencials. Circuits digitals de temporització i rellotge. Convertidors analogicodigitals i digitaloanalògics.  
Tema 10. Sistemes electrònics digitals. Dispositius lògics programables (PLD, FPGA): característiques. Microcontroladors, connexionatge i aplicacions. Tècniques i llenguatges de programació de dispositius programables.  
Tema 11. Instrumentació electrònica. Sensors. Transductors. Condicionadors. Adquisició de dades.  
Tema 12. Soroll electrònic. Mesura del soroll. Anàlisi matemàtica. Relació senyal-soroll. Tipus de soroll. Eliminació del soroll i apantallament. Crosstalk. Protecció contra descàrregues electrostàtiques (ESD).  
Tema 13. Equips electrònics de mesura i de generació de senyals. Maneig i ajust. (Fonts d'alimentació de laboratori, multímetres, generadors de senyals, oscil·loscopis, generadors d'onda arbitrària, analitzadors de xarxes, analitzadors lògics, mesuradors de potència i energia, analitzadors d'espectre). Sondes. Resolució, precisió i repetibilitat.  
  
Tema 14. Busos de control i interconnexió d'equips (IEEE-488, RS-232, RS-485, USB, firewire, port paral·lel, ethernet).  
Tema 15. Eines de programació gràfica per a adquisició de dades, anàlisi i control de manera automatitzada de sistemes electrònics industrials (LabView). Instruments virtuals.  
Tema 16. Fonts d'alimentació per a circuits electrònics: fonts lineals. Rectificació i filtratge. Disseny de fonts d'alimentació regulades. Utilització de reguladors integrats.  
Tema 17. Fonts d'alimentació per a circuits electrònics: fonts commutades. Classificació. Avantatges i inconvenients. Topologies.  
Tema 18. Automatismes: definicions. Llenguatges de descripció: GRAFCET, diagrama de relés. Procediments generals de programació dels controladors lògics programables (PLC). Perifèrics: unitats d'expansió, sensors, actuadors i interfície.  
Tema 19. Elements bàsics dels circuits pneumàtics. Elements per al control elèctric dels circuits pneumàtics. Circuits electropneumàtics lògics i seqüencials. Elements elèctrics complementaris: relés, contactors, interruptors, magnetotèrmics, diferencials, finals de cursa.  
  
Tema 20. Tecnologies actuals d'ordinadors. Bases tecnològiques. Components, funcionalitats i capacitats.   
Tema 21. Anàlisis de requisits i selecció del maquinari adequat. Estratègies de recepció, instal·lació i substitució. Avaluació postimplementació. Manteniment.  
Tema 22. Conceptes de sistemes operatius. Estructures, components i funcions. Administració de memòria. Processos i fils. Entrada/eixida. Sistemes d'arxiu. Sistemes multiprocessador.  
Tema 23. Administració de sistemes operatius Windows i UNIX/Linux. Integració de sistemes heterogenis Windows i UNIX/Linux. directori actiu (Active directory), LDAP i Samba.  
Tema 24. Conceptes d'informàtica. Tipus de dades. Operadors. Instruccions condicional. Bucles i recursivitat. Procediments, funcions i paràmetres. Vectors i registres. Estructura d'un programa. Taules, llistes i arbres. Algoritmes: ordenació, cerca, recursió, grafs. Organitzacions de fitxers.   
Tema 25. Llenguatges de programació estructurats, llenguatge C. Llenguatges orientats a objectes, C++ i Java. Programació en C, C++ i Java.  
Tema 26. Arquitectura J2EE i elements que la constitueixen. Productes i eines. Desenvolupament de programari mitjançant l'arquitectura J2EE.  
Tema 27. Llenguatges de marca o etiqueta. Característiques i funcionalitats de HTML, SGML i XML. Llenguatges script.  
Tema 28. Qualitat del programari i manera de mesurar-la. Planificació i documentació del programari. Proves de caixa negra. Proves de caixa blanca. Utilització de dades de prova. Estratègies de recepció, instal·lació i substitució. Avaluació postimplementació. Manteniment.  
Tema 29. Evolució històrica de les bases de dades. Llenguatges de bases de dades. L'estàndard ANSI SQL. Creació, modificació i consulta de bases de dades mitjançant ANSI SQL.  
Tema 30. Disseny de bases de dades relacionals. Instal·lació, configuració i administració de sistemes de gestió de base de dades relacionals.  
Tema 31. Xarxes de comunicacions mitjançant cable i fibra òptica. Xarxes de comunicació sense fil. Configuració i administració de dispositius de xarxa.  
Tema 32. Protocols de comunicacions. El model OSI d'ISO. El model TCP/IP. Protocols de xarxes sense fil: 802.11x, LTE, UMTS i Wimax.  
Tema 33. Arquitectures client/servidor. Anàlisi de requisits de xarxa i selecció del programari adequat. Instal·lació i configuració de serveis client/servidor en una xarxa: DNS, NTP, correu electrònic, servidors web, FTP, Telnet, SSH.   
Tema 34. Seguretat en xarxes. Criptografia de clau privada i pública. Validació d'identificació d'usuari i ordinadors. Control d'integritat de la informació. Signatures digitals.  
Tema 35. Disseny, implantació i configuració de tallafocs, xarxes privades virtuals i DMZ.  
Tema 36. Virtualització i tecnologies de virtualització. Virtualització de servidors. Virtualització de clients.  
Tema 37. Alta disponibilitat. Sistemes de clúster i balanceig de càrrega. Alta disponibilitat en servidors d'aplicacions i bases de dades. Disponibilitat en entorns virtualitzats.  
Tema 38. Plans de seguretat, contingències i recuperació. Polítiques de salvaguarda. Gestió de la seguretat.  
Tema 39. Auditoria informàtica. Objectius, abast i metodologia. Tècniques i eines. Mesures de protecció i assegurament. Anàlisi informàtica forense.  
Tema 40. Exposició a agents químics i biològics als laboratoris de docència i investigació. Mesures de prevenció i protecció. Organització. Elements d'actuació i protecció en cas d'emergència. Mesures higièniques i de protecció individual.  
  
NOTA: La normativa legal que empara el contingut d'aquestes temes, serà la que es trobe en vigor en el moment de la publicació en el BOE de la convocatòria.  
  
  
ANNEX III  
  
Tribunal  
  
Segons l'Acord del Consell de Govern de la Universitat de València 182/2007, la composició del tribunal para aquestes proves selectives es la següent:  
Presidència: nomenada pel rector d'entre personal de la comunitat universitària del mateix grup o superior.  
Vocals:   
- Dos persones nomenades pel rector, del mateix grup d'administració i de la mateixa escala o superior.  
- 1 persona elegida per sorteig entre els del mateix tipus d'administració i del mateix cos o escala, o superior.  
- 1 persona d'altra administració pública, del mateix grup d'administració i del mateix cos o escala, o superior.  
Totes elles amb veu i amb vot.  
El tribunal suplent ha de tenir la mateixa estructura.  
  
  
ANNEX IV  
  
Sol·licitud d'admissió a les proves selectives d'accés al grup A, subgrup A2, d'administració especial, escala tècnica mitjana d'investigació d'aquesta Universitat.   
  
La sol·licitud s'emplenarà en un formulari preparat per la Universitat de València en suport informàtic que es trobarà en la pàgina web de proves selectius del Servei de Recursos Humans (PAS), que té aquesta adreça: .  
Les persones que no pugen utilitzar el seu ordinador podran emplenar la sol·licitud amb els ordinadors instal·lats pel Servei de Recursos Humans (PAS), avinguda de Blasco Ibáñez, 13 de València.  
També es podrà emplenar una sol·licitud elaborada per l'aspirant. Aquesta sol·licitud ha de recollir almenys les dades mínimes establerts en aquest annex.   
Dades que ha de recollir la sol·licitud d'admissió a les proves selectives d'accés al grup a (subgrup A2) torn lliure, d'administració especial, escala tècnica mitjana d'investigació.   
  
DADES PERSONALS  
Nom, cognoms, NIF, sexe, data de naixement, nacionalitat.  
Adreça: carrer, núm., porta, municipi, codi postal, província), telèfon i correu electrònic.  
  
Dades de la convocatòria   
Data del BOE, escala a la qual es presenta, grup i subgrup de titulació, sector, perfil per el que opta.   
Si es presenta pel torn lliure de caràcter general o pel torn lliure per a persones amb discapacitat.  
Si sol·licita la realització de l'exercici de mèrits, amb especificació de l'idioma seleccionat.   
Si té exempció de taxes o la bonificació del 50% de les taxes, i si se sol·liciten mesures d'adaptació i quines.  
  
Dades de formació  
Títol acadèmic de la persona concursant, idiomes comunitaris, valencià.  
Cal declarar que són certes les dades que hi consten, que es reuneixen les condicions exigides per a l'ingrés en la funció pública i les assenyalades específicament en la convocatòria, i que s'adquireix el compromís de provar documentalment totes les dades de la sol·licitud.  
Caldrà justificar l'ingrés dels drets de participació en els exercicis selectius o l'exempció, segon el cas.  
  
Igualment, caldrà signar la sol·licitud.  
La sol·licitud es dirigirà al Rectorat de la Universitat de València.  
  
  
ANNEX V  
  
MESURES D'ADAPTACIÓ  
  
Les mesures d'adaptació que poden sol·licitar les persones amb discapacitat son les següents:  
1. Eliminació de barreres arquitectòniques i taula adaptada a cadira de rodes.  
2. Ampliació del temps de durada de l'exercici.  
3. Augment de l'amplitud dels caràcters de l'examen, per dificultat de visió.  
4. Necessitat d'intèrpret per causa de sordesa.  
5. Sistema braille d'escriptura.  
6. Altres. En cas que l'adaptació requerida no siga alguna de les anteriors, s'ha d'indicar en un full complementari.   
  
(Indiqueu en la sol·licitud el nombre de la mesura d'adaptació que voleu).  
  
  
ANNEX VI  
  
A) Llista de valors de valencià.  
La llista de valors que es poden fer servir per al concurs de mèrits en l'apartat de valencià en la sol·licitud de participació en les proves, és la següent:  
- Nivell B2  
- Nivell C1  
- Nivell C2  
Només es reconeixeran els certificats expedits per la Junta Qualificadora de Coneixements del Valencià, els certificats del Servei de Política Lingüística de la Universitat de València o els que hagen segut homologats per aquest Servei.   
B) La llista de valors que es poden fer servir per al concurs de mèrits en l'apartat d'idioma comunitari en la sol·licitud de participació en les proves, és la següent:  
  
  
Equivalències entre els ensenyaments regulats pel Reial Decret 967/1988, de 2 de setembre, i les regulades pels Reials Decrets 944/2003 i 1629/2006, de 29 de desembre.  
  
  
  
Equivalències adoptades en el Centre d'Idiomes de la Universitat de València.  
  
  
  
  
\* \* \* \* \* \* \* \* \* \* \* \*  
  
  
  
Equivalencias entre las enseñanzas reguladas por el Real Decreto 967/1988, de 2 de septiembre, y las reguladas por los reales decretos 944/2003 y 1629/2006, de 29 de diciembre.  
  
  
  
Equivalencias adoptadas en el Centro de Idiomas de la Universitat de València.  
  
  
- Nivell A1   
- Nivell A2  
- Nivell B1  
- Nivell B2  
- Nivell C1  
- Nivell C2  
  
Només es reconeixeran els cursos o certificats d'idiomes comunitaris oficials.  
Per a cada idioma que es presentarà com a mèrit caldrà triar un dels valors esmentats (el de major nivell), d'acord amb el que estableix l'ACGUV 239/2011.